Carl Eneas Sjöstrand

Carl Eneas Sjöstrand (11. syyskuuta 1828 Tukholma, Ruotsi – 14. helmikuuta 1906 Tukholma) oli ruotsalaissyntyinen kuvanveistäjä, joka saapui Suomeen Fredrik Cygnaeuksen kutsusta tehtävänään suunnitella Turkuun Henrik Gabriel Porthanin patsas. Hän toimi sitten yli 40 vuotta kuvanveiston opettajana Suomessa, ja häntä on kutsuttu suomalaisen kuvanveiston isäksi. == Elämä ja ura == Sjöstrandin vanhemmat olivat historiamaalari Carl Johan Sjöstrand ja Johanna Sofia Morberg. Hän opiskeli kuvanveistoa ensin Tukholman taideakatemiassa 1847–1855 ja sitten Kööpenhaminassa 1853 ja uudelleen Herman Wilhelm Bissenin johdolla 1855–1856 sekä vielä Münchenin taideakatemiassa 1857–1858 ja Roomassa 1860–1863. Sjöstrand oleskeli Suomessa vuosina 1857–1858, jolloin hän teki Turkuun Henrik Gabriel Porthanin patsasta. Se on Suomen ensimmäinen kansalaiskeräyksellä rahoitettu muistomerkki, joka paljastettiin 26. toukokuuta 1864. Vuonna 1863 Sjöstrand muutti Suomeen pysyvästi ja asui täällä aina vuoteen 1904 saakka. Suomen muutettuaan hän toimi Suomen taideyhdistyksen piirustuskoulun opettajana vuosina 1863–1881 ja polyteknisen opiston muovailun opettajana vuosina 1865–1904. Sjöstrandin veistokset edustivat tyylisuunnaltaan klassismia ja romantiikkaa. Hän teki useita Kalevalasta aiheensa saaneita teoksia. Sjöstrand kuoli Tukholmassa, mutta hänet on haudattu Helsinkiin Hietaniemen hautausmaalle (kortteli 3, linja 17, hauta 0216). == Galleria == Johan Ludvig Runeberg. Sculpture in terracotta 1852, Society of Swedish Literature in Finland, Runebergbibliotekets bildsamling, slsa1160 383.jpg|Patsas Johan Ludvig Runebergista, terrakotta, 1852. Gustav of Sweden and Norway (1827) monument 2008 Solna.jpg|Muistomerkki Ruotsin ja Norjan prinssi Gustaville (1827–1852), 1854. Carl Eneas Sjöstrand - Kullervo Tearing His Swaddling Clothes; Kullervo Bursts His Swaddling Bands.jpg|Kullervo katkoo kapalonsa, 1858. Porthan avtäckning.jpg|Henrik Gabriel Porthanin patsaan paljastus, 9. syyskuuta 1864. Henrik Gabriel Porthanin patsas Turku 2.jpg|Pronssinen Henrik Gabriel Porthanin patsas, 1864. Carl Eneas Sjöstrand, Tiede ja Historia.jpg|Porthanin patsaan sivu, jonka reliefit esittävät Tiedettä ja Historiaa. Carl Eneas Sjöstrand - Kullervo Addressing His Sword (plaster).jpg|Kullervo puhuu miekalleen, alkuperäinen kipsiveistos vuodelta 1868. Carl Eneas Sjöstrand - Sotkottaret.jpg|Sotkottaret, 1869. Carl Eneas Sjöstrand - Lemminkäinen.jpg|Lemminkäinen, 1872. C E Sjöstrand En resa i Finland.jpg|Sjöstrandin kuvitusta Zachris Topeliuksen Matkustus Suomessa- kirjaan, 1874. Carl Eneas Sjöstrand - Mikael Agricola.jpg|Mikael Agricola, 1877. Fredrik Cygnaeus by Carl Eneas Sjöstrand - Cygnaeus Gallery - Helsinki - DSC05598.JPG|Fredrik Cygnaeuksen marmoririntakuva, 1881. Carl Eneas Sjöstrand - Kyllikki.jpg|Kyllikki, 1883. Ateneum main facade.jpg|Ateneumin päätykolmio, 1880-luku (sivun medaljonkit Ville Vallgren). Patsaatateneuminkatollamolemmissareunoissa.JPG|Taiteen jumalatar ja karyatidit. Ateneum Busts.jpg|Taiteen historian suuret mestarit: Rafael, Phidias ja Bramante. Lemminkainen3.jpg|Kullervo puhuu miekalleen, 1932, pronssiversio Talvipuutarhassa. === Muita teoksia === * Henrik Gabriel Porthan (marmoririntakuva), 1858. * Väinämöisen laulu (friisi), Helsingin yliopiston päärakennuksen aula 1865. * Suomalaisen kirjallisuuden seuran talon ja valtionarkiston julkisivun veistokuvat. * Zachris Topeliuksen rintakuva. == Palkinnot == * Kunniapalkinto pohjoismaisessa taide- ja taideteollisuusnäyttelyssä Tukholmassa 1866 * Pietarin taideakatemian kunniamaininta Toisen luokan taiteilija 1872 * I palkinto valtion kuvanveistokilpailussa 1873 ja 1883 * Hopeamitali Suomen yleisessä näyttelyssä 1876 * II palkinto valtion kuvanveistokilpailussa 1879 * III palkinto Aleksanteri II:n patsaskilpailussa 1884 == Lähteet == * Wikiaineisto: Kuka kukin oli 1961. * Suomen kuvataiteilijat-verkkomatrikkeli. * === Viitteet === == Kirjallisuutta == * Tolvanen, Jouko: Carl Eneas Sjöstrand: Suomen uudemman kuvanveistotaiteen uranuurtaja. WSOY, 1952. == Aiheesta muualla == * Liisa Lindgren, Carl Eneas Sjöstrand, Biografiasampo Luokka:Romantiikan taiteilijat Luokka:Ruotsalaiset kuvanveistäjät Luokka:Suomalaiset kuvanveistäjät Luokka:Vuonna 1828 syntyneet Luokka:Vuonna 1906 kuolleet